da en da da da da da en fr en et da da da da nl fr fr en da da da de de fr da da da et da da da en en it az da en da en da en en da da it az da en nb sv da da da en da en en da da da da da da nb da da da da da da da da da da da da da da da da da da da da da da da da da da da da da da da da da da da en da da da sv da sv da da de da da da da es es sk tr en nb da et da da da da en da da da da da et da da en da da fi da da en da da en da de de da da da en da da sv da
Ny bispekandidat: Jeg har stor respekt for både Tidehverv og de missionske | Kirke.dk
Har du brug for hjælp? Kontakt kundeservice på telefon +45 33 48 05 05 eller mail: service@kirke.dk.
Indtast koden som du har modtaget på SMS
Indtast mail og adgangskode og få adgang.
Asser Skude vil blandt andet have gudstjeneste på engelsk og sætte fokus på forkyndelsen, hvis han bliver biskop i Helsingør Stift
Asser Skude stiller op som kandidat til bispevalget i Helsingør Stift. Kirke.dk har stillet ham en række spørgsmål om hans kandidatur:
Asser Skude, hvorfor stiller du op til bispevalget i Helsingør Stift?
Fordi jeg mener, jeg har noget at tilbyde, og fordi jeg synes, jeg har en markant kristen profil. Jeg har engageret mig markant på visse kristne mærkesager - blandt andet socialt, etisk arbejde med hjemløse.
På hvilken måde er din erfaring fra arbejdet med hjemløse relevant som biskop?
Det er relevant i forhold til en erfaring med et stort netværk af frivillige, pressehåndtering og organisatorisk arbejde. Det er relevant i forhold til et budskab om at udøve næstekærlighed og passe på samfundets svageste.
1969: Født i Charlottenlund
1995: Cand.theol. fra Københavns Universitet.
1996: Udsendt af Dansk Sømandskirke i Rotterdam og London.
1997-2012: Præst i Kapernaum Kirke.
1999-2009: Medstifter og født medlem af Københavns stiftsudvalg for diakoni,
2001-2005: Født medlem af funktionspræstegruppen i Københavns Stift.
2003-2013: Leder og stifter af Projekt Gæstebud
2005-2008: Præst ved Stilhedens Katedral på Roskilde Festival
2009-2012: Præst på Roskilde Festival, Event og PR.
2009: Kandidat til bispesædet i Københavns Stift.
2012- : Præst i Bellahøj-Utterslev Sogn.
Hvordan vil du betegne din teologiske profil?
Jeg har stor respekt for både Tidehverv og de missionske. Jeg har arbejdet meget med de missionske, og så mener jeg, at Tidehverv er relevant i forhold deres holdning om, at forkyndelsen og ordet er vigtigt.
Så du er missionsk-tidehvervsk?
Ja, det kan man godt sige. Samtidig har jeg respekt for, at man kan have hver sin holdning - sådan som det også er blevet generelt i folkekirken efterhånden. Tidehvervspræster har meget mere respekt for andre, end de tidligere har haft, og man kan være i rum sammen på tværs af kirkelige retninger.
Det synes jeg, vi er blevet bedre til i folkekirken - at trække det bedste ud fra hver retning - og jeg mener også, at en biskop skal kunne - respektere alle retninger. Der mener jeg, at jeg har en force, fordi jeg har lavet så meget socialt arbejde og har haft mange bolde i luften på én gang.
Det er en vigtig sag, at man skal kunne mødes og samles om søndagen, og det skal man også kunne, hvis man ikke taler dansk. Det er en mærkesag for mig
Asser Skude, sognepræst i Bellahøj Kirke og kandidat til bispevalget i Helsingør Stift
Hvordan går det med at samle stillere til valget?
Jeg er lige gået i gang her efter vinterferien. Hvis man allerede nu ved, at man vil være stiller, så har jeg skrevet, hvordan man bliver det på min hjemmeside. Mit mål er at komme ud til at så mange som muligt.
Så du vil ikke ud med, hvor mange stillere du har?
Nej, det vil jeg ikke.
Men du har allerede nogle stillere?
Ja, det har jeg. Selvfølgelig har jeg det.
Du er præst i Københanvs Stift. Hvordan vil du samle støtter i et andet stift?
Nu ligger Helsingør Stift lige op ad mit eget sogn, og så er jeg selv opvokset i Helsingør Stift. Jeg blev født i Charlottenlund og boede i rækkehus med mine forældre i Albertslund de første ni år af mit liv. Helsingør Stift er et meget bredt stift, det er både by og land, og det kender jeg og jeg ved, hvad det indebærer.
Hvorfor kommer det til at gå anderledes, end sidst du stillede op til et bispevalg i 2009 og ikke blev valgt?
Min alder og erfaring. Jeg kender ikke feltet denne gang, men det var et meget stærkt felt dengang, og jeg er blevet ældre. Nu har jeg sammenlagt 25 års præsteerfaring, og har fået meget livserfaring siden dengang.
Hvordan vil man kunne mærke det, hvis du bliver biskop?
Man vil mærke, at det kristne budskab er i centrum. Der vil være respekt for den kristne kirke, men også ansvar for de kristne brødre og søstre, som er kommet til landet fra andre lande - på lovlig vis selvfølgelig.
Mit eget provsti er et af de mest sammensatte Danmark, så jeg har erfaring med at være et sted med mange trosretninger. Jeg synes, vi må stå fast på, at det kristne budskab også skal rækkes ud til dem med en anden tro. Det skal selvfølgelig gøres på fredelig vis, men vi har et ansvar for at fortælle dem, hvordan kristendommen hænger sammen.
Det vil være en stor udfordring i fremtiden, og vi skal ikke give op på forhånd. Kristendommen er allerede i mindretal i nogle sogne i Helsingør Stift, og de skal ikke lades i stikken.
Noget af det seneste er, at vi i mit eget sogn får en international gudstjeneste på engelsk. Det er en vigtig sag, at man skal kunne mødes og samles om søndagen, og det skal man også kunne, hvis man ikke taler dansk. Det er en mærkesag for mig.
Du bliver biskop fordi…
Fordi dem der stemmer på mig er i flertal og mener, at jeg er den rette til at løfte opgaven.
Jeg ser allerhelst, at det bliver et valg, hvor man kører efter bogen, og at det bliver en sikker sejr til en af kandidaterne. Det ville være optimalt.
Fold ud Fold ind
Bispevalg i Helsingør Stift 2020
Biskop over Helsingør Stift, Lise-Lotte Rebel, der har været biskop siden 1995, fylder 70 den 23. januar 2021, og falder dermed for aldersgrænsen for præster på 70 år i 2021.
Foreløbig har fire kandidater annonceret deres kandidatur til at blive Lise-Lotte Rebels efterfølger:
Provst Ulla Thorbjørn Hansen
Sognepræst Eva Holmegaard Larsen
For at kunne stille op til bispevalget skal man have bestået den teologiske kandidateksamen fra et dansk universitet og skal opfylde betingelserne for at kunne blive ansat som præst i folkekirken. Desuden skal man have mindst 75 stemmeberettigede stillere.
Fristen for at anmelde sit kandidatur er den 25. august 2020.
Valget foregår elektronisk og finder sted fra den 22. september til den 13. oktober. Omkring 1600 præster og menighedsrådsmedlemmer har stemmeret til valget.
Hvis ingen af kandidaterne opnår mere end halvdelen af stemmerne i første valgrunde, skal der gennemføres en anden valgrunde, hvor afstemningen står mellem de to kandidater, som har fået flest stemmer i første runde.
Den kommende biskop over Helsingør Stift bliver ordineret i Helsingør Domkirke den 31. januar 2021.
Flere artikler fra Kirke.dk
Hyrdebrevet afslører: Det skriver præster i lukket facebookgruppe
Hyrdebrevet afslører: Det skriver præster i lukket facebookgruppe
Ny bispekandidat: Vi skal passe på med hele tiden at ville finde på og forny os
Ny bispekandidat: Vi skal passe på med hele tiden at ville finde på og forny os
Provster drøftede, hvad kirkens opgave er
Provster drøftede, hvad kirkens opgave er
Anne er valgt ind i toppen af Kirkernes Verdensråd
Anne er valgt ind i toppen af Kirkernes Verdensråd
Hyrdebrevet: De stiller op til bispevalget på Fyn
Hyrdebrevet: De stiller op til bispevalget på Fyn
For eller imod: Bedømmelse af bispekandidater
For eller imod: Bedømmelse af bispekandidater
Kirkerne i Oslo skruer ned for varmen
Kirkerne i Oslo skruer ned for varmen
Forslag: Bispekandidaters kvalifikationer bør vurderes
Forslag: Bispekandidaters kvalifikationer bør vurderes
Bispekandidat: Jeg vil bringe humor ind i stiftsadministrationen
Bispekandidat: Jeg vil bringe humor ind i stiftsadministrationen
Bispekandidat nummer to melder sit kandidatur i Fyens Stift
Bispekandidat nummer to melder sit kandidatur i Fyens Stift
Udgivet af Kristeligt Dagblad
Vimmelskaftet 47 1161 København K. Telefon: +45 33 48 05 00 Mail: redaktion@kirke.dk CVR nr. DK-17725114
Ansvarshavende chefredaktør: Jeppe Duvå
Vi tager ansvar for indholdet og er tilmeldt